PARANTUMISKOULU
Miksi kaikki sairaat eivät parane? 2/3
Hei, ja tervetuloa seuraamaan Parantumiskoulua, -
jossa aiheenamme on: Miksi kaikki sairaat eivät parane?
Kysymys askarruttaa monia, ja varsinkin heitä, jotka -
ovat kuulleet sanoman siitä, että Jumala haluaa parantaa jokaisen.
Ihmiset ihmettelevät syytä sille, miksi näin ei olekaan tapahtunut.
Tähän ei ole nopeata vastausta, ja siksi asiaan tulee syventyä.
Lähetystemme tarkoituksena on mm. pohtia, miksi kaikki eivät parane.
Mutta mistä etsiä vastausta, joka ei löydy omista kokemuksistamme -
eikä kenenkään luuloistakaan... Vastaus löytyy Jumalan sanasta.
Käyn siitä läpi tilanteita, joissa ihmiset eivät parantuneet, -
sekä mahdollisia syitä siihen - ja uskon sinunkin saavan vastauksia.
Jos olet nyt sairas, voi tämä olla se hetki, jolloin sinun kannattaa -
pyytää Jumalaa näyttämään, mikä voi olla parantumisesi esteenä.
Sen jälkeen voit poistaa esteen. Edellisessä jaksossa -
aloin käsittelemään kahta aihetta, jotka kirjoitan nyt ylös.
Ensimmäiseksi puhuin opetuksen puutteesta.
OPETUKSEN PUUTE
Usein ihmiset ovat jääneet vaille hyvää Jumalan sanan opetusta.
He eivät ole kuulleet, mitä Jumalan sanassa kerrotaan parantumisesta.
Toinen käsittelemäni aine oli tottelemattomuus.
TOTTELEMATTOMUUS
Eli tottelemattomuus Jumalan sanalle siinä mielessä, että -
emme olisi ainoastaan sanan kuulijoita, vaan myös tekijöitä.
Se on erittäin tärkeätä odottaessamme syntyviä ihmeitä.
Käsittelen nyt mielenkiintoisia ja tärkeitä aiheita, -
eli perinteitä ja väärää opetusta, jotka tekevät Jumalan sanan tyhjäksi.
Kirjoitan ne myös tähän ylös.
PERINTEET JA VÄÄRÄ OPETUS, kaksi asiaa jotka laitoin yhteen.
Avataan Jumalan sana ja ryhdytään analysoimaan näitä aiheita.
Katsotaan kohtaa Mark. 7:6-13.
"Mutta hän sanoi heille: "Oikein Esaias on ennustanut teistä, ulkokullatuista, -
niinkuin kirjoitettu on: 'Tämä kansa kunnioittaa minua huulillaan, -
mutta heidän sydämensä on minusta kaukana;
mutta turhaan he palvelevat minua opettaen oppeja, -
jotka ovat ihmiskäskyjä'.
Te hylkäätte Jumalan käskyn ja nou- datatte ihmisten perinnäissääntöä."
Ja hän sanoi heille: "Hyvin te kumoatte Jumalan käskyn -
noudattaaksenne omaa perinnäissääntöänne.
Sillä Mooses on sanonut: 'Kunnioita isääsi ja äitiäsi', ja:
'Joka kiroaa isäänsä tai äitiänsä, sen pitää kuolemalla kuoleman'.
Mutta te sanotte, että jos ihminen sanoo isälleen tai äidilleen:
'Se, minkä sinä olisit saava minulta hyväksesi, on korban'
-se on uhrilahja--
ja niin te ette enää salli hänen antaa mitään avustusta isälleen tai äidilleen.
Te teette Jumalan sanan tyhjäksi perinnäissäännöllänne,
jonka olette säätäneet. Ja paljon muuta samankaltaista te teette." "
Tämä on aika omaperäinen tarina, joten mistä se oikein kertoo...?
Jeesus viittaa paikalla oleviin ihmisiin, jotka olivat -
hylänneet Jumalan sanan, noudattaen sen sijaan ihmisten omia sääntöjä.
Jumalan sanassa kehotetaan kunnioittamaan omaa isää ja äitiä -
auttamalla heitä monin tavoin, myös rahallisesti. Mutta ihmiset -
päättivätkin antaa sen rahan uhrilahjaksi, eikä vanhemmilleen.
He muuttivat koko asian ikään kuin hengelliseksi ja korkealentoiseksi.
He toimivat erikoisella tavalla. Jeesus vastasi siihen -
mielenkiintoisella lauseella, joka kannattaa painaa mieleen.
Hän sanoi: "...perinnäissääntöjä seuratessanne... -
teette tyhjäksi Jumalan sanan." Eli puhumme perinnöstä eli traditiosta.
Elämässämme on paljon erilaisia traditioita, -
joista osa liittyy eri pyhien viettoon. Esimerkkinä tästä on joulun vietto.
Jotkut kristityt sisällyttävät tähänkin luuloja ja kuvitelmia, -
mutta minusta siinä ei ole mitään pahaa - ja mehän pidämme joulusta.
Emme löydä Raamatusta esimerkkiä samankaltaisesta juhlasta, mutta -
tärkeintä on, ettemme koskaan nosta traditiota Jumalan sanaa ylemmäksi.
Eli emme saa työntää Jumalan sanaa sivuun -
ja pitää omaa traditiotamme Jumalan sanaa tärkeämpänä.
Mutta niin ihmiset tekivät, tehden samalla Jumalan sanan tyhjäksi, -
joidenkin käännösten mukaan voimattomaksi tai jopa nollaksi...
Ihminen voi odottaa Jumalan sanan toteutumista, mutta jos traditio -
on nostettu Jumalan sanaa ylemmäs, voi se estää ihmeen tapahtumisen.
Hän saattaa uskoa Jumalan lähettäneen hänelle sairauden, -
vaikka se ei selvästi ole totta, eikä Jumalan sanan mukaista.
Jumalan sanan mukaan Jeesus paransi ja saatana toi sairaudet.
Erilaiset käsitykset voivat estää ihmisiä tarttumasta Jumalan sanaan.
Korkeammalle nostetut perinteet ja tavat tyhjentävät Jumalan sanaa.
Katsotaan nyt toista valitsemaani aihetta, eli väärää opetusta.
Nämä aiheet liittyvät tavallaan toisiinsa, sillä ihmisten tavat, -
käsitykset ja ajatukset perustuvat usein väärään opetukseen, -
joka ei ole sopusoinnussa Jumalan sanan kanssa.
Valheellisiin asioihin uskominen estää näin ihmeiden tapahtumisen.
Toinen kirje Timoteukselle kuvaa aikaa, jossa parhaillaan elämme.
2. Tim. 3:1-9 "Mutta tiedä se, että viimeisinä päivinä -
on tuleva vaikeita aikoja.
Sillä ihmiset ovat silloin itserakkaita, rahanahneita, -
kerskailijoita, ylpeitä, herjaajia, vanhemmilleen tottelemattomia, -
kiittämättömiä, epähurskaita, rakkaudettomia, epäsopuisia, -
panettelijoita, hillittömiä, raakoja, hyvän vihamiehiä, -
pettureita, väkivaltaisia, pöyhkeitä,
hekumaa enemmän kuin Jumalaa rakastavia;"
Olkaamme rehellisiä - tällaisia ominaisuuksia meillä ei tule olla!
Teksti jatkuu: " heissä on jumalisuuden ulkokuori, -
mutta he kieltävät sen voiman." Tämä on mielenkiintoinen lausahdus.
Mitä on ulkonainen hurskaus? Se tarkoittaa sitä, että ihminen -
antaa itsestään sellaisen kuvan, kuin olisi Jumalaa pelkääväinen.
Mutta tosiasiassa hän ei halua olla tekemisissä Jumalan voiman -
eikä Jumalan läheisyyden kanssa... Muut asiat ovat tärkeämpiä, ja -
ulkonainen hurskaus on kulissia... Luku jatkuu: "Senkaltaisia karta.
Sillä niitä ovat ne, jotka tungettelevat taloihin ja pauloihinsa kietovat -
syntien rasittamia ja monenlaisten himojen heiteltäviä naisparkoja, -
jotka aina ovat opetusta ottamassa, -
eivätkä koskaan voi päästä totuuden tuntemiseen.
Ja niinkuin Jannes ja Jambres vastustivat Moosesta,
niin nuokin vastustavat totuutta, nuo mieleltään turmeltuneet ihmiset, -
jotka eivät uskonkoetuksissa kestä.
Mutta he eivät pitemmälle edisty, sillä heidän mielettömyytensä on käyvä -
ilmeiseksi kaikille, niinkuin noidenkin mielettömyys kävi ilmi."
Saatatte kysyä, miksi valitsin tämän kohdan.
Tällä on suora yhteys parantumiseen. Näemme, kuinka ihmisten -
väärät elämäntavat ja asenteet voivat kieltää Jumalan voiman.
Toisaalta he ovat tämän mukaan aina alttiita uusille opetuksille.
He antavat itsestään aktiivisen ja kokouksissa käyvän oppijan kuvan, -
mutta heidän sydämensä asenteen takia, he "vastustavat totuutta", -
ja "mieleltään turmeltuneet ihmiset, jotka eivät uskonkoetuksissa kestä."
Väärän sydämen asenteen vuoksi heidän käsityksensäkin vääristyvät.
Pitäisikö meidän tutkailla sitä, minkälainen asenne kullakin on...?
Ei tuomita muita. Huolehditaan, ettemme vain itse syyllisty näihin.
Meidän tulee ymmärtää, että väärät ja kierot asenteet -
vääristävät myös sydämen tilaa, jolloin ihminen -
muuttuu vastaanottavaisemmaksi vääriä opetuksia kohtaan.
Meidän on varjeltava sydäntämme ja pidettävä se puhtaana, jotta -
emme anna väärien opetusten päästä elämäämme.
Katsotaan 2. Tim. 4:3-4, joka on vakavampi Raamatun kohta.
"Sillä aika tulee, jolloin he eivät kärsi tervettä oppia, -
vaan omien himojensa mukaan -
korvasyyhyynsä haalivat itselleen opettajia -
ja kääntävät korvansa pois totuudesta ja kääntyvät taruihin."
Lopunajan suuria ongelmia on se, että ihmiset voivat etsiä -
itselleen opettajia omien halujensa mukaan. Voimme siis sanoa, että -
ihmiset haluavat opetuksen olevan juuri heitä miellyttävää.
Eli minä pidän tästä, minä haluan tuota, minä....
Kirkkoon on ajautumassa vaarallinen ajatusmalli "Asiakas on kuningas".
Tämä ajatusmalli on ymmärrettävää kaupassa, -
jossa ihminen voi toivoa ja valita sitä, mikä eniten miellyttää.
Mutta seurakunnassa ihminen ei ole kuningas, jonka pitäisi saada -
vain häntä miellyttäviä asioita. Seurakunnassa kuningas on Jeesus.
Siksi seurakunnassa toimitaan vain Hänen tahtonsa ja Sanansa mukaan.
Ihmisiltä ei kysytä, minkälaista opetusta he haluaisivat kuulla...
Mitä opetusmetodeja pitäisi käyttää ja miten miten tulisi ylistää...?
Asiaa tulee kysyä Jumalalta, jolta saamme myös vastaukset.
Näin tehdessämme luomme ympäristön, -
jossa Jumala voi näyttää voimansa.
Todellinen vaara on tässä, että ihmiset alkavat haluta -
omien himojensa ja mieltymystensä mukaista opetusta.
"Heidän korvansa kutiavat" - on mielenkiintoinen kuvaus tästä, -
eli he haluavat kuulla mukavaa ja heille hyvin "istuvaa" opetusta.
Varokaamme nostamasta perinteitä Jumalan sanaa korkeammalle.
Meidän ei pidä myöskään omaksua vääriä tai vinoutuneita opetuksia.
Kaikki opetus tulee tarkistaa peilaten sitä Jumalan sanaan.
Siirryn seuraavaan tärkeään aiheeseen, -
joka voi myös toimia parantumisen esteenä - se on epäusko.
EPÄUSKO
Epäusko voi olla selkeä este parantumiselle.
Avaan Raamatusta mielenkiintoisen kohdan, eli Mark. 6:2-6.
"Ja kun tuli sapatti, rupesi hän opettamaan synagoogassa;"
eli puhutaan Jeesuksesta, joka opetti.
"ja häntä kuullessaan monet hämmästyivät ja sanoivat: -
"Mistä tällä on kaikki tämä, ja mikä on se viisaus, joka on hänelle annettu?
Ja mitä senkaltaiset voimalliset teot, jotka tapahtuvat -
hänen kättensä kautta?
Eikö tämä ole se rakentaja, Marian poika ja Jaakobin ja Jooseen -
ja Juudaan ja Simonin veli? Ja eivätkö hänen sisarensa -
ole täällä meidän parissamme?" Ja he loukkaantuivat häneen."
Tämä on tässä yhteydessä tärkeä lause.
" Niin Jeesus sanoi heille: "Ei ole profeetta halveksittu muualla kuin -
kotikaupungissaan ja sukulaistensa kesken ja kodissaan".
Ja hän ei voinut siellä tehdä mitään voimallista tekoa, paitsi että paransi -
joitakuita sairaita panemalla kätensä heidän päälleen."
Ja hän ihmetteli heidän epäuskoansa. Ja hän vaelsi ympäristössä, -
kulkien kylästä kylään, ja opetti."
Näemme, että enemmistö väkijoukosta ei pitänyt Jeesuksesta, -
joten siksi he torjuivat Hänet.
Hän ei ollut sellainen saarnaaja, joka heitä olisi miellyttänyt, -
ja tieto Jeesuksen taustasta esti heitä vastaanottamasta opetusta.
Se, kuinka suhtaudumme Jumalan palvelijaan, on erittäin tärkeätä.
Ihmisillä voi olla ennakkoluuloja Jumalan sanaa jakavia kohtaan, ja -
silloin Jumalan hyvinkin oleellisen sanoman välittyminen voi estyä.
Jeesuksen kohdalla oli juuri näin.
Tässä on mielenkiintoinen lause, jota monien on vaikea sulattaa...
5. jae: "Ja hän ei voinut siellä tehdä mitään voimallista tekoa, ..."
Tässä ei sanota, että Jeesus ei halunnut, vaan että hän ei voinut.
Kuulostaa monen mielestä oudolta! Miten niin Jeesus ei voinut...?
Eli on tilanteita, joissa jopa itse Jumala ja Jeesuskin -
ovat estyneitä tekemästä tiettyjä asioita. Tästä selviää myös, miksi.
Tämä on mielenkiintoinen kohta...
"Ja hän ei voinut siellä tehdä mitään voimallista tekoa, paitsi että paransi -
joitakuita sairaita panemalla kätensä heidän päälleen."
Joidenkin käänösten mukaan, hän paransi vain vähäisiä vaivoja.
Sattui yksittäisiä parantumisia, ehkä yskästä tai päänsärystä, -
mutta mitään suuria ei tapahtunut. Syy siihen selviää jakeesta 6: -
"Ja hän ihmetteli heidän epäuskoansa."
Eli Jeesus oli estynyt tekemästä ihmeitä ihmisten epäuskon takia, -
ja epäuskon syynä oli huono asenne Jumalan palvelijaa kohtaan.
Nämä asiat liittyvät toisiinsa, sillä epäuskoon on usein syynsä.
Tässä tulee esiin yksi syistä, miksi päätetään olla uskomatta.
Epäusko on päätös, joka oli tässä tehty siksi, että -
Jumalan palvelija ei ollutkaan juuri heidän mielensä mukainen.
Tästä samasta johtuen, ihmeet ja parantumiset voivat estyä.
Tähän sisältyy käytännön viisaus.
Saatat olla nyt sairas. Mutta jos sinulla on ennakkoluuloja -
Jumalan palvelijaa, tai vaikkapa minua kohtaan, toimii se suorana -
esteenä sille, että Jumala voisi tehdä elämässäsi ihmeen.
Epäusko on voinut astua elämääsi väärän asenteen vuoksi.
Mutta voimme muuttaa asenteitamme.
Meidän tulee käsittää, ettei yksikään Jumalan palvelija voi olla -
täysin oman tahtomme mukainen.
Luotetaan siihen, että Jumala puhuu palvelijansa kautta, vaikka -
palvelija ei olekaan täydellinen.
Jeesuksen toiminnan esti epäusko, mutta miten hän ratkaisi asian?
"Ja hän vaelsi ympäristössä, kulkien kylästä kylään, ja opetti."
Mielenkiintoista on, että Jumalan sanan mukaan, Jeesus opettaa -
ja poistaa epäuskon ongelmaa juuri opettamisen avulla.
Katsotaan, minkälaista epäusko on olemukseltaan.
Avataan Joh. 20:24-29.
Siinä puhutaan Tuomaksesta, eli ns. "epäilevästä Tuomaasta".
Mutta koska hän on jo taivaassa, -
ei hän enää ole epäuskoinen, joten kutsutaan häntä vain Tuomakseksi.
"Mutta Tuomas, jota sanottiin Didymukseksi, -
yksi niistä kahdestatoista, ei ollut heidän kanssansa, kun Jeesus tuli.
Niin muut opetuslapset sanoivat hänelle: "Me näimme Herran".
Mutta hän sanoi heille: "Ellen näe hänen käsissään naulojen jälkiä ja -
pistä sormeani naulojen sijoihin ja pistä kättäni hänen kylkeensä, -
en minä usko".
Ja kahdeksan päivän perästä hänen opetuslapsensa taas olivat -
huoneessa, ja Tuomas oli heidän kanssansa.
Niin Jeesus tuli, ...ja seisoi heidän keskellään ja sanoi: "Rauha teille!"
Sitten hän sanoi Tuomaalle: "Ojenna sormesi tänne ja katso minun käsiäni,
ja ojenna kätesi ja pistä se minun kylkeeni, -
äläkä ole epäuskoinen, vaan uskovainen".
Tuomas vastasi ja sanoi hänelle: "Minun Herrani ja minun Jumalani!"
Jeesus sanoi hänelle: "Sentähden, että minut näit, sinä uskot.
Autuaat ne, jotka eivät näe ja kuitenkin uskovat!"
Eli Tuomas kuuli toisilta opetuslapsilta, -
että Jeesus oli ylösnoussut kuolleista.
Mutta hän ei uskonut, koska ei itse ollut sitä nähnyt eikä koskettanut.
Sen, mihin ihminen uskoo, hän haluaa kokea kaikkine aisteineen.
Hän haluaa jonkin konkreettisen todisteen ennen uskonpäätöstään.
Palataan takaisin aikaan, jolloin itse tulimme Jumalan luo.
Me emme yleensä tarvinneet käsinkosketeltaavaa todistetta -
siitä, että Jumala on olemassa ja Jeesus on ylösnoussut kuolleista.
Me uskomme Jumalaan jonkun toisen kertomasta ja Jumalan sanaan -
ilman, että olisimme fyysisesti kokeneet tai nähneet jotakin...
Päätämme uskoa Jumalaan ja siihen, että Jeesus on noussut kuolleista.
Sydämemme on vakuuttunut ilman käsin kosketeltavia todisteita.
Usko liittyykin siihen, mitä emme näe ja tunne 5:llä aistillamme.
Tuomas päätti olla uskomatta, ja se oli hänen valintansa.
Samaan tapaan mekin voimme valita joko uskoa, tai olla uskomatta.
Jumala on antanut meille vapaan tahdon ja vapauden tehdä päätöksiä.
Päätämme ottaa Jeesuksen elämäämme, -
tai päätämme valitettavasti toisin.
Voimme myös päättää uskoa:
"Jumala, sinä tahdot minun olevan terve, -
ja kun päälleni lasketaan kädet, uskon Jumalan parantavaan voimaan".
Voimme uskoa näihin Raamatun eri lupauksiin, ja uskon kautta -
vastaanottaa niitä. Mutta voimme myös päättää olla uskomatta.
Päätöksen syynä on usein se, että ihminen ei tunne, eikä näe.
Minäkin olen laskenut käteni ihmisten päälle, -
jotta he voisivat parantua, kuten Raamattu meitä opettaa.
Meidän tulee ensin uskoa, ja vasta myöhemmin voimme tuntea ja nähdä.
Uskomme perustana eivät voi olla tunteemme, vaan Jumalan sana.
Tämä tulee hyvin esiin tästä mm. Tuomakseen liittyvästä luvusta.
Hän perusti uskonsa luottaen vain silmiinsä ja tuntemuksiinsa.
Mutta Jeesus sanoi: "Autuaita ne, jotka uskovat, vaikka eivät näe."
Myös meidän tulee päättää uskoa, ennen kuin näemme ja tunnemme.
Uskomme, mitä Jumalan sanassa sanotaan, ja että -
se sisältää totuuden ja on sekä todellinen, että luotettava.
Jokainen kristitty voi tehdä päätöksen uskoa.
Valinta on vapaa. Näkemisen jälkeen Tuomaskin päätti lopulta uskoa.
Mutta Jeesuksen mukaan, usko ei tule meihin näin, ja -
Raamattu sanoo, että saamme uskon Jumalan sanan kuulemisesta.
Haluan vielä tehdä yhteenvedon näistä kahdesta perusasiasta.
Ensin kävimme läpi sitä, -
kuinka perinteet ja väärä opetus voivat estää -
Jumalan sanan kautta syntyvät ihmeet elämässämme.
Kun ihmiset päättävät jäädä noudattamaan omia perinteitänsä -
arvostaen niitä enemmän kuin Jumalan sanaa, paraneminen estyy.
Meidän tulee peilata uskoamme ja tekojamme aina Jumalan sanaan.
Vahvistaako Jumalan sana tekomme ja uskomamme opetuksen oikeaksi?
Minun ja muiden antaman opetuksen tulee perustua Jumalan sanaan, ja -
esitettyihin kysymyksiin tulee löytyä vedenpitävät vastaukset.
Tarkistetaan, että opetus on totta ja Jumalan sanan mukaista.
Meidän ei pidä arvostaa perinteitä Jumalan sanaa korkeammalle.
Väärää opetusta tulee karttaa, jottei se pääse hämmentämään meitä.
Toisena aiheena käsittelin epäuskoa, -
joka voi estää sairaan paratumisen.
Usko on valitsemamme ja Jumalan sanaan perustamamme päätös.
Valitettavasti myös epäusko on oma päätöksemme, päätös olla uskomatta.
Usein ihmisten päätös olla uskomatta perustuu siihen, että -
he luottavat vain näkemäänsä.
Myös Tuomas uskoi vasta, kun oli nähnyt.
Meidän tulee uskoa jo, kun olemme kuulleet - ennen minkään näkemistä.
Pohdi näitä asioita ja anna Jumalan muovata sydäntäsi, jotta -
tekemäsi päätökset olisivat oikeat.
Tallinnan Hoosianna-seurakunnan parantumiskoulu
Suomennos: Irene Tarkka